‘El mètode Grönholm’ es representa a la Casa Municipal de Cultura divendres 2 d'octubre
30 de setembre 2020

  

![](/media/45wl1mr3/43c_el-metode-grönholm.jpg)  
  

La companyia teatral Olympia Metropolitana arriba a la Casa Municipal de Cultura amb l'obra en valencià _El mètode Grönholm_, una sàtira sobre el món dels processos de selecció de personal. La representació tindrà lloc divendres, 2 d'octubre, a les 21.30 hores i les entrades és podran comprar a través de [servientradas.com​](https://www.servientradas.com/espectaculo/AYUNTAMIENTO_DE_SAGUNTO/6/el-metode-gronholm.html) al preu de 7 €.

  

La regidora de Cultura, Asun Moll, ha convidat tota a la ciutadania a veure esta comèdia «que ens farà desconnectar i ens farà eixir amb un bon sabor de boca». A més, ha recordat que des del departament de Cultura s'estan duent a terme totes els mesures de seguretat de la nova normalitat per a l'àmbit cultural i que tot i que l’aforament estiga limitat encara queden entrades per a gaudir i participar de la cultura.

  

Els actors Rebeca Valls, Jordi Ballester, Ferran Gadea i Diego Braguinsky es posen en la pell de quatre aspirants a un càrrec d'alt nivell en una de les més prestigioses empreses multinacionals que arribats a la prova definitiva se'ls fa seguir un procediment gens convencional, anomenat el mètode Grönholm. Els aspirants s'enfronten conjuntament a una sèrie de jocs cruels, basats en tècniques reals de selecció de personal. Les absurdes proves proposades pels psicòlegs de l'empresa es convertixen en un combat i la falta d'escrúpols semblen no tindre límits. No obstant això, en la primera volta de rosca de les moltes que conté l'obra és quan se sap que un dels quatre és en realitat un empleat de la companyia, al qual hauran de descobrir.

  

Però això és només el principi, el detonant de la comèdia, en la qual els jocs i els paranys continuaran, serà quan s'obligue a cadascun dels personatges a confessar fets íntims de les seues vides, i els altres hauran d'esbrinar si estos són veritat, o només una estratègia per a aconseguir l'objectiu principal: aconseguir el càrrec al qual aspiren.

  

L'obra il·lumina, amb cru humor, una època en la qual l'atur i la precarietat laboral són una autèntica maledicció. En l'afany d'aconseguir un treball, qualsevol tret d'humanitat ha sigut abolit, i els aspirants es veuen reduïts a la condició de meres titelles. Fins on estaran disposats a arribar per a obtindre el lloc de treball que sempre havien somiat?

  

Gemma Miralles i la pròpia actriu de l'obra Rebeca Valls dirigixen esta obra escrita pel dramaturg, guionista i traductor català Jordi Galcerán.

  

*   [](http://www.facebook.com/sharer.php?u=https://aytosagunto.es/va/actualitat/el-metode-gronholm-es-representa-a-la-casa-municipal-de-cultura-divendres-2-d-octubre/ "Facebook")
*   [](http://twitter.com/share?url=https://aytosagunto.es/va/actualitat/el-metode-gronholm-es-representa-a-la-casa-municipal-de-cultura-divendres-2-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-metode-gronholm-es-representa-a-la-casa-municipal-de-cultura-divendres-2-d-octubre/ "Linked In")
*   [](mailto:?body=https://aytosagunto.es/va/actualitat/el-metode-gronholm-es-representa-a-la-casa-municipal-de-cultura-divendres-2-d-octubre/)